VS000975
Datum: 1995-10-29T01:00:00.000+01:00
datum_sodbe_i_stopnje: 1999-01-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - izguba okončin in drugih organov in njihove posledice
fischer: zelo hudi primeri
odskodnina: 10400000 SIT
opombe: II Ips 264/2001. Reviziji tožeče stranke je bilo delno ugodeno, odškodnina za ZŽA je bila s 4.500.000,00 SIT zvišana na 7.000.000,00 SIT.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 10 do 15 let

Osnovnošolka.

## Škodni dogodek

Poškodovana v prometni nesreči.

## Poškodba

Raztrganina vranice in leve ledvice, zaradi česar je bila potrebna odstranitev vranice in ledvice, prelomi leve ključnice, 1., 2., 4. in 12. rebra levo, vdor zraka in krvi v levo pljučno krilo, udarnina levega pljučnega krila, udarnina in podplutba želodca.

## Telesne bolečine

1800000 SIT Hude 10 dni, srednje hude 14 dni, lahke 4 mesece in v bodoče ob spremembah vremena in fizičnih obremenitvah.

#### Hospitalizacija

15 dni; med operacijo v splošni anesteziji z intubacjo so ji odstranili poškodovano vranico in levo ledvico, zaradi vdora zraka in krvi v levo prsno votlino ji je bila vstavljena drenaža.

#### Ambulantno zdravljenje

Več kontrolnih pregledov.

#### Nevšečnosti med zdravljenjem

Transfuzija; antibiotiki; RTG slikanja; 5 tednov imobilizacija ključnice z oprtom; zdravljenje je trajalo 4 mesece in 6 dni; od pouka je izostala 2 meseca.

## Strah

1000000 SIT Primarni strah med trčenjem in ob prevozu v bolnico, ki pa je bil zaradi šokovnega stanja nekoliko zavrt; sekundarni strah v obliki zaskrbljenosti za izid zdravljenja in bo trajal tudi v bodoče zaradi večje ogroženosti edine preostale ledvice.

## Zmanjšanje življenjske aktivnosti

7000000 SIT Zaradi odstranjene vranice in ledvice ni več zmožna za večje napore, predvsem pa mora paziti, da ne bi ogrozila zadrave ledvice. Odstranjena vranica je povzročila zmanjšano imunost organizma, zato prestaja več prehladov in angin. Pred poškodbo se je ukvarjala z vsemi športi v šoli in doma, zdaj pa ne zdrži aktivnosti, ki bi bile daljše kot pol ure, saj se zelo hitro utrudi in mora počivati. 60-odstotna invalidnost po tabelah zavarovalnice.

## Skaženost

600000 SIT Postoperativna, 21 cm dolga brazgotina izpod levega rebrnega loka, ki poteka preko trebušne stene in 3 cm dolga brazgotina na mestu, kjer je bila opravljena drenaža.

---

ZOR člen 200, 203